Siguldas novada pašvaldības (reģ. Nr. 90000048152)

Iepirkuma (Pamatojoties uz Iekšējiem noteikumiem Nr. 3/2017“Iepirkumu organizēšanas kārtība Siguldas novada pašvaldībā”)

**„Ēdināšanas pakalpojumi Siguldas novada pašvaldības administrācijas un tās iestāžu vajadzībām**”

(identifikācijas nr. SNP 2019/04/IZŅĒMUMS)

ziņojums- noslēguma protokols

Siguldā

2019. gada 11. martā

1. **Identifikācijas Nr. –** SNP 2019/04/IZŅĒMUMS
2. **Datums, kad uzaicinājumi nosūtīti ieinteresētajiem piegādātājiem –** 22.02.2019.
3. **Pasūtītāja nosaukums-** Siguldas novada pašvaldība, Pils iela 16, Sigulda, Siguldas novads
4. **Iepirkumu komisijas sastāvs un tās izveidošanas pamatojums:**

Iepirkuma komisijas priekšsēdētāja Inga Zālīte

Iepirkuma komisijas priekšsēdētājas vietniece Rudīte Bete

Komisijas locekļi Anita Strautmane

Andis Ozoliņs

Signe Pavasare

Iepirkuma dokumentu sagatavotāja Līga Landsberga

Iepirkuma komisija izveidota 25.01.2018. ar Siguldas novada pašvaldības domes sēdes lēmumu “Par izmaiņām Siguldas novada pašvaldības Iepirkuma komisijas sastāvā” (protokols Nr.2, §13), veiktas izmaiņas komisijas sastāvā 22.02.2018. ar Siguldas novada pašvaldības domes sēdes lēmumu (protokols Nr. 3, §8) un 17.01.2019. ar Siguldas novada pašvaldības domes sēdes lēmumu (protokols Nr. 2, §19).

1. **Iepirkuma priekšmets un tā īss raksturojums** ēdināšanas pakalpojumi Siguldas novada pašvaldības administrācijas un tās iestāžu vajadzībām saskaņā ar Iepirkuma nolikuma Tehniskās specifikācijas prasībām (Nolikuma 2.pielikums). Siguldas novada pašvaldības administrācija un iestādes ēdināšanas pakalpojumu pasūtījumu veic Siguldas novada Domes iekšējos noteikumos Nr.7/2016 “Reprezentācijas un citu pasākuma izdevumu plānošanas, uzskaites un norakstīšanas kārtība” paredzētajiem mērķiem.

Iepirkums tiek sadalīts 2 (divās) dāļās (lotēs). Pretendents drīkst iesniegt piedāvājumu par daļām, kurās uzaicināts gan par vienu, gan par vairākām daļām (lotēm):

**I daļa** Silto ēdienu, dzērienu un cita nodrošinājuma iegāde un piegāde;

**II daļa** VIP ēdināšanas un cita nodrošinājuma iegāde un piegāde.

1. **Pretendentu atlases kritēriji:** saimnieciski izdevīgākais piedāvājums.

**Iesniedzamā piedāvājuma sastāvs:**

Pretendenta nosaukums, adrese.

**6.1.Atlases dokumenti:**

**6.1.1.Pretendentu atlases dokumenti:**

6.1.1.1.Pretendenta pieteikums dalībai iepirkumā (Nolikuma 1.pielikums). Pieteikumu paraksta Pretendenta pilnvarota persona.

6.1.1.2.Apliecinājums, ka Pretendents ir reģistrēts Pārtikas un veterinārajā dienestā (PVD) atbilstoši normatīvajos aktos noteiktajām prasībām

6.1.1.3 Pretendenta pārstāvja pilnvara, ar norādītu Pretendenta pārstāvja vārdu, uzvārdu, ieņemamo amatu un uzņēmuma nosaukumu, ja Pretendentu iesniegtajā piedāvājumā pārstāv pilnvarota persona.

**6.2.1.Gadījumā, ja iepirkuma līguma izpildē tiks piesaistīti apakšuzņēmēji:**

6.2.1.1.Informācija par apakšuzņēmējiem (dilstošā secībā pēc nododamās līguma daļas apjoma, apjomu norādīt %) – nosaukums, vienotais reģistrācijas numurs, pasta adrese, kontaktpersona un tās tālruņa numurs.

6.2.1.2.Katra apakšuzņēmēja apliecinājumu vai vienošanosar pretendentu par sadarbību konkrētā līguma izpildei, kurā norādīta paredzamā nododamā līguma izpildes daļa procentos un naudas izteiksmē un konkrēti veicamie uzdevumi.

**6.3.1.Tehniskais un finanšu piedāvājums:**

6.3.1.1.Pretendents sagatavo tehnisko un finanšu piedāvājumu saskaņā ar iepirkuma nolikuma 3.pielikumu un atbilstoši tehniskās specifikācijas prasībām (nolikuma 2.pielikums).

6.3.1.2.Pasūtītājam ir tiesības iegādāties Tehniskajā specifikācijā (2.pielikums) nenorādītus ēdienu veidus, no pretendenta ēdināšanas iestādes sortimentā esošajiem ēdieniem vai ēdienus, kas ir norādīti ēdienkartē. Ja pretendents iesniedz ēdienkarti, tad tajā norāda ēdienu sortimentu, daudzuma mērvienību un cenu. Ēdienkarti pievieno kā tehniskā piedāvājuma sastāvdaļu. Iegādājoties iepriekš minētos ēdienus, pasūtītājs piemēro Tehniskajā un finanšu piedāvājumā norādīto atlaidi.

6.3.1.3.Tehniskajā specifikācijā norādītais sortiments ir prognozētais ēdienu sortiments. Pasūtītājam nav pienākums iegādāties visu tehniskajā specifikācijā norādīto sortimentu, pasūtītājs pasūta ēdienus atkarībā no tam radušās vajadzības un finanšu iespējām.

6.3.1.4.Tehniskajā un finanšu piedāvājumā norādītājām cenām ir jābūt izteiktām *euro* un norādītām bez pievienotās vērtības nodokļa.

6.3.1.5.Piedāvājuma cenā ir jāietver visas ar iepirkuma priekšmeta pakalpojuma saistītās izmaksas, kuras rodas Pretendentam, izpildot pasūtījumu saskaņā ar iepirkuma nolikuma tehniskās specifikācijas prasībām (nolikuma 2.pielikums).

1. **Piedāvājumu izvēles kritērijs:**

Atbilstība iepirkuma Nolikumam (Atlases dokumenti, Tehniskais un finanšu piedāvājums) un saimnieciski izdevīgākais piedāvājums.

1. **Piedāvājuma iesniegšanas vieta un termiņš:** 209.kabinetā, 2.stāvā, Zinātnes ielā 7, Siguldas pagastā, Siguldas novadā, **08.03.2019.** plkst.10:00

**9. Lēmuma pieņemšana:**

Komisijas priekšsēdētāja informē, ka uz iepirkuma I un II daļu iepirkumā “Ēdināšanas pakalpojumi Siguldas novada pašvaldības administrācijas un tās iestāžu vajadzībām” nav pieteicies neviens pretendents. Pamatojoties uz iepriekš minēto, Iepirkumu komisija (I.Zālīte, R.Bete, A.Ozoliņš, A.Strautmane, S.Pavasare) ar 5 balsīm „par”, „pret” – nav, „atturas” – nav, nolemj izbeigt iepirkuma 1.un 2.daļā bez rezultāta, jo nav iesniegts neviens piedāvājums.

**10. Saņemtie pieprasījumi izskaidrot iepirkuma nolikumu, sniegtās atbildes:** Nav

Iepirkuma komisijas priekšsēdētāja I.Zālīte